આત્મહત્યા કરનાર બૉલીવુડ અભિનેત્રી જિયા ખાનનું મોત અત્યાર સુધી વણઉકલ્યું રહ્યું છે . દરમિયાન જિયા ખાનના પરિવારને તેમના બેડરૂમમાંથી એક સુસાઇડ નોટ મળી આવી છે . મળતી માહિતી મુજબ જિયા ખાનના પરિવારજનોને જિયાના બેડરૂમમાંથી જે સુસાઇડ નોટ મળી છે તે લગભગ છ પાનાની છે . જિયા ખાન કાવ્ય લખવાના શોખીન હતાં . તેથી ઘરના લોકોએ વિચાર્યું કે આ પાનાઓ જિયાના કાવ્યોનો પેજ હશે . જિયાના માતા અને બહેન આ પાનાઓને સંભાળીને રાખી રહ્યાં હતાં કે તેમણે તે વાંચ્યું અને તે જિયા ખાનની સુસાઇડ નોટ નિકળી . હાલ તો જિયા ખાનના પરિવારજનોએ આ સુસાઇડ નોટ પોલીસને હવાલે કરી દીધી છે . કહે છે કે આ સુસાઇડ નોટમાં લખ્યું છે - તુમને મેરે સાથ ધોખા કિયા હૈ . મૈંને તુમ પર વિશ્વાસ કિયા , લેકિન તુમને રિલેશનશિપ કા ખ્યાલ નહીં કિયા . નોંધનીય છે કે જિયા ખાન ગત સોમવારે રાત્રે પોતાના જુહૂ ખાતે આવેલ ઘરમાં ગળેફાંસો ખાધેલી હાલતમાં મળી આવ્યા હતાં . અમિતાભ બચ્ચન સાથે નિશબ્દ ફિલ્મથી બૉલીવુડ જિયાના મોતથી સમગ્ર બૉલીવુડ શોકગ્રસ્ત થઈ ગયુ હતું અને આંચકો અનુભવ્યો હતો . આ અંગે આદિત્ય પંચોલીના પુત્ર સૂરજ પંચોલીની પૂછપરછ કરાઈ છે કે જેઓ જિયાના બૉયફ્રેન્ડ છે અને છેલ્લી વાર તેમણે જ જિયા ખાન સાથે વાત કરી હતી .